钦定古今图书集成/理学汇编/学行典/第023卷 > 皇极经世心易发微四 > 《阴阳加策》
## 钦定古今图书集成/理学汇编/学行典/第023卷 > 皇极经世心易发微四 > 《阴阳加策》

阴阳策者，以四柱支辰而定之也。定之之法，子寅辰
为老阳，未酉亥为老阴，午申戌为少阳，丑卯巳为少
阴。老者胜，则加阳策七百二十策。少者胜，则加阴策
三百六十策。若老少相等，亦从阳策加之。大抵物极
则反，阴阳之气，少者有方长之机，老者有易消之渐，
所以老少相等，则当以方长者为主也。加阳不加阴，
“加阴不加阳”，阴阳不可以并用，犹君子小人不可以并立也。